pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 15 เมษายน 2563
วันพุธที่ 15 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 15 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 15 เมษายน 2563 1. สถานการณ์ทั่วโลกข้อมูลตั้งแต่วันที่ 5 มกราคม – 15 เมษายน 2563 (7.00 น.) พบผู้ป่วยยืนยันติดเชื้อจํานวน 1,995,947 ราย เสียชีวิต 126,537 ราย ส่วนสถานการณ์ต่างประเทศที่
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่15 เมษายน 2563
1. สถานการณ์ทั่วโลกข้อมูลตั้งแต่วันที่5 มกราคม –15 เมษายน2563 (7.00 น.) พบผู้ป่วยยืนยันติดเชื้อจํานวน 1,995,947 ราย เสียชีวิต 126,537 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 612,320 ราย เสียชีวิต 25,989 รายสเปนพบผู้ป่วย 174,060 ราย เสียชีวิต 18,255 ราย และอิตาลีพบผู้ป่วย 162,488 ราย เสียชีวิต 21,067 ราย
2. สถานการณ์ในประเทศไทย (14 เมษายน 2563 เวลา 16.00 น.) มีจํานวนผู้ป่วยกลับบ้านได้มากกว่าผู้ป่วยรายใหม่ ซึ่งมีผู้ป่วยกลับบ้านได้ 92 ราย (สะสม 1,497 ราย) ผู้ป่วยรายใหม่ 30 ราย นับเป็นลําดับที่ 2,614-2,643 และมีผู้ป่วยที่ยังรักษาอยู่ในโรงพยาบาล 1,103 ราย
โดยผู้ป่วยรายใหม่จําแนกเป็นกลุ่มได้ดังนี้
กลุ่มที่ 1เป็นผู้มีประวัติสัมผัสกับผู้ป่วยที่มีรายงานมาแล้ว19ราย (พบผู้ป่วยที่จังหวัดปัตตานี, ยะลา,ชุมพร, ภูเก็ต, นนทบุรี, กรุงเทพฯ)
กลุ่มที่ 2ผู้ป่วยรายใหม่ จํานวน3รายมีรายละเอียด ดังนี้
2.1 คนไทยเดินทางกลับจากต่างประเทศ 1 ราย (กลับจากฝรั่งเศส)
2.2 ไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 2 ราย
กลุ่มที่ 3ยืนยันพบเชื้อ อยู่ระหว่างสอบสวนโรค7ราย
กลุ่มที่ 4เดินทางมาจากต่างประเทศ และเข้าState Quarantines1ราย (กลับจากสหรัฐอเมริกา)
วันนี้ ได้รับรายงานผู้ป่วยเสียชีวิตเพิ่ม 2 ราย
รายที่ 1 เป็นหญิงไทย อายุ 65 ปี อาชีพขายอาหาร มีโรคประจําตัว คือ เบาหวาน, ไตเรื้อรัง, ความดันโลหิตสูง และมีประวัติคนในครอบครัวเป็นผู้ป่วยโรคโควิด-19 เข้ารับรักษาที่โรงพยาบาลเอกชนแห่งหนึ่งในจังหวัดเชียงใหม่ ด้วยอาการไข้ ไอ มีน้ํามูก และรับการตรวจหาเชื้อพบเชื้อโควิด-19 จากนั้นจึงส่งต่อรักษาที่โรงพยาบาลอีกแห่งในจังหวัดเชียงใหม่ เสียชีวิตวันที่ 13 เมษายน 2563 สาเหตุการเสียชีวิตหลักคือติดเชื้อโควิด-19 สาเหตุรองไตวายเรื้อรังระยะสุดท้าย (เป็นผู้เสียชีวิตรายที่ 42)
รายที่ 2 เป็นชายไทย อายุ 60 ปี มีประวัติเดินทางไปร่วมพิธีทางศาสนาอิสลามที่ประเทศอินโดนีเซีย เข้ารับรักษาที่โรงพยาบาลแห่งหนึ่งในจังหวัดพระนครศรีอยุธยา ด้วยอาการไข้ ปวดเมื่อยกล้ามเนื้อ เก็บสิ่งส่งตรวจทางห้องปฏิบัติการพบเชื้อโควิด-19 เสียชีวิตวันที่ 14 เมษายน 2563 (เป็นผู้เสียชีวิตรายที่ 43)
โดยสรุปภาพรวมวันนี้ มีผู้ป่วยกลับบ้านสะสม 1,497 ราย ยังรักษาในโรงพยาบาล 1,103 รายเสียชีวิตรวม 43 รายรวมมีผู้ป่วยสะสม 2,643 ราย
***********************************15 เมษายน 2563
รัฐบาลไทย-ข่าวทำเนียบรัฐบาล-กรมทางหลวงดำเนินการสำรวจและออกแบบทางหลวง 4 ช่องจราจร ทางหลวงหมายเลข 225 สายนครสวรรค์ - ชัยภูมิ
วันพุธที่ 13 กันยายน 2560
กรมทางหลวงดําเนินการสํารวจและออกแบบทางหลวง 4 ช่องจราจร ทางหลวงหมายเลข 225 สายนครสวรรค์ - ชัยภูมิ
กรมทางหลวง (ทล.) กระทรวงคมนาคม ดําเนินการสํารวจและออกแบบทางหลวงหมายเลข 225 ช่วงนครสวรรค์ - อ.ชุมแสง จ.นครสวรรค์ เพื่อเพิ่มศักยภาพสายทาง และรองรับปริมาณการจราจรที่เพิ่มขึ้น รวมทั้งอํานวยความสะดวก และปลอดภัยต่อผู้ใช้ทาง
ทล. โดยสํานักสํารวจและออกแบบ ได้ดําเนินการจ้างที่ปรึกษาโครงการสํารวจและออกแบบทางหลวงหมายเลข 225 สายนครสวรรค์ - ชัยภูมิ ช่วงนครสวรรค์ - อ.ชุมแสง ระยะทาง 21 กิโลเมตร ให้เป็นขนาด 4 ช่องจราจร เนื่องจากทางหลวงหมายเลข 225 สายนครสวรรค์ - ชัยภูมิ เป็นถนนขนาด 2 ช่องจราจร กว้าง 7 เมตร และเป็นเส้นทางสําคัญที่เชื่อมโยงพื้นที่ภาคกลางและภาคตะวันออกเฉียงเหนือ ปัจจุบันมีปริมาณการจราจรเพิ่มขึ้นอย่างต่อเนื่อง ทําให้ผู้ใช้ทางไม่ได้รับความสะดวกและปลอดภัย สําหรับแนวเส้นทางโครงการมีอาคารบ้านเรือนกระจายตัวอยู่สองข้างทาง ผ่านพื้นที่อ่อนไหวด้านสิ่งแวดล้อมที่สําคัญ คือ บึงบอระเพ็ด และมีจุดตัดกับทางรถไฟสายเหนือ ช่วงสถานีรถไฟปากน้ําโพ - ทับกฤช จํานวน 2 จุด โดยได้พิจารณาการออกแบบเส้นทางให้สอดคล้องกับสภาพภูมิประเทศและแผนการพัฒนาโครงข่ายทางหลวง ตลอดจนแผนการพัฒนาโครงการอื่น ๆ ที่มีในพื้นที่ นอกจากนี้ โครงการดังกล่าวเป็นไปตามแผนการพัฒนาทางหลวงระยะ 10 ปี (พ.ศ. 2550 - 2559) ที่กําหนดให้มีงานก่อสร้างเพิ่มมาตรฐานทางหลวงเป็น 4 ช่องจราจร หรือมากกว่า เพื่อรองรับปริมาณจราจรที่เพิ่มขึ้นในอนาคต สอดคล้องกับแผนพัฒนาระบบคมนาคมและขนส่งของแผนพัฒนาเศรษฐกิจและสังคมแห่งชาติ พ.ศ. 2560 – 2564 เพื่อให้ผู้ใช้เส้นทางได้รับความสะดวก ปลอดภัยในการเดินทาง โดยเฉพาะการเดินทางของประชาชนในท้องถิ่น
ทั้งนี้ โครงการสํารวจและออกแบบดังกล่าวกําหนดแล้วเสร็จในเดือนธันวาคม 2560 จากนั้น ทล. จะนําเสนอขอรับการจัดสรรงบประมาณเพื่อก่อสร้างต่อไป สามารถสอบถามข้อมูลเพิ่มเติมได้ที่ สํานักสํารวจและออกแบบ กรมทางหลวง www.nakhonsawan-chumsaeng225.com โทร. 0 2354 1038 หรือสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-องคมนตรี เยี่ยม รพ.พนมดงรักเฉลิมพระเกียรติ 80 พรรษา ต้นแบบบริการการแพทย์ผสมผสาน 4 ด้าน
วันพุธที่ 7 กุมภาพันธ์ 2561
องคมนตรี เยี่ยม รพ.พนมดงรักเฉลิมพระเกียรติ 80 พรรษา ต้นแบบบริการการแพทย์ผสมผสาน 4 ด้าน
พลอากาศเอกชลิต พุกผาสุก องคมนตรี ตรวจเยี่ยมการดําเนินงานโรงพยาบาลพนมดงรักเฉลิมพระเกียรติ 80 พรรษา จ.สุรินทร์ ต้นแบบด้านการบริการด้วยการแพทย์ผสมผสานที่มีคุณภาพ 4 ด้าน ได้แก่ แพทย์แผนไทย แพทย์แผนจีน
แพทย์พื้นบ้าน และแพทย์วิถีธรรม เด่นเรื่องสมุนไพรรักษาพิษงู และรักษาโรคตาด้วยหนามหวาย
เช้าวันนี้ (7 กุมภาพันธ์ 2561) ที่โรงพยาบาลพนมดงรักเฉลิมพระเกียรติ 80 พรรษา จังหวัดสุรินทร์พลอากาศเอกชลิต พุกผาสุข องคมนตรี รองประธานมูลนิธิเทพรัตนเวชชานุกูล และคณะ ตรวจเยี่ยมการดําเนินงานโรงพยาบาลพนมดงรักเฉลิมพระเกียรติ 80 พรรษา โดยมี นายแพทย์กิตติศักดิ์ กลับดี ที่ปรึกษารัฐมนตรีว่าการกระทรวงสาธารณสุข พร้อมด้วยนายแพทย์โอภาส การย์กวินพงศ์ รองปลัดกระทรวงสาธารณสุข นายแพทย์สมศักดิ์ อรรฆศิลป์ อธิบดีกรมการแพทย์ และคณะให้การต้อนรับ พร้อมนําเยี่ยมชมการดําเนินงานโรงพยาบาลแห่งนี้เป็น 1ใน 10 โรงพยาบาลอยู่ในความอนุเคราะห์ของมูลนิธิเทพรัตนเวชชานุกูล โรงพยาบาลชุมชนเฉลิมพระเกียรติ 80 พรรษาทุกแห่ง มีอัตลักษณ์ร่วมกันคือ “โรงพยาบาลที่เป็นมากกว่าโรงพยาบาล (More than a Hospital)” โดยการเป็นโรงพยาบาลเฉลิมพระเกียรติของในหลวงรัชกาลที่ 9 มีความเป็นหนึ่งเดียวกับพื้นที่และชุมชน บริการดี มีมาตรฐาน อบอุ่นเป็นกันเอง ผู้คนยิ้มแย้มแจ่มใส ที่ผ่านมาได้รับรางวัล เช่น เป็นต้นแบบสถานที่ทํางานน่าอยู่น่าทํางาน (Healthy work place) ระดับทองติดต่อกัน 5 ปี ได้รับเลือกเป็นสถานบริการสาธารณสุขต้นแบบลดโลกร้อน ในปี 2558 และผ่านการประเมินมาตรฐาน GREEN and CLEAN Hospital ระดับดีมากในปี 2560 มีผลงานเด่นคือ “พนมดงรักโมเดล” ซึ่งเป็นต้นแบบการบริหารจัดการขยะติดเชื้อของจังหวัดสุรินทร์
โรงพยาบาลพนมดงรักเฉลิมพระเกียรติ 80 พรรษา จ.สุรินทร์ เป็นโรงพยาบาลขนาด 30 เตียง ดูแลประชาชนในเขตพื้นที่ 36,480 คน บริการผู้ป่วยนอก เฉลี่ย 230 คนต่อวัน ผู้ป่วยในเฉลี่ย 34 คนต่อวัน กําหนดวิสัยทัศน์ เป็นโรงพยาบาลคุณภาพที่ให้บริการด้วยการแพทย์ผสมผสานตามหลักปรัชญาเศรษฐกิจพอเพียง เป็นต้นแบบด้านการบริการด้วยการแพทย์ผสมผสานที่มีคุณภาพ ได้แก่ 1.แพทย์แผนไทย โดยคลินิกเวชกรรมไทย บริการ นวด อบ ประคบ ตรวจรักษา จ่ายยาสมุนไพรเฉพาะราย ผลิตและจําหน่ายยาสมุนไพร 2.แพทย์แผนจีน ให้บริการฝังเข็ม รมยา ครอบแก้ว 3.แพทย์พื้นบ้าน มีการผสมผสานความรู้ของหมอพื้นบ้านเข้ากับการให้บริการทางการแพทย์แผนปัจจุบันที่โดดเด่นมีสมุนไพรรักษาพิษงู และการรักษาโรคตาด้วยหนามหวาย 4.แพทย์วิถีธรรม เปิดคลินิกให้บริการและอบรมการใช้หลักยา 9 เม็ด ทุกวันศุกร์
นอกจากนี้ ได้ทําวิจัยการใช้สมุนไพรโลดทะนงแดงรักษาผู้ป่วยที่ถูกงูพิษกัด ร่วมกับสํานักการแพทย์พื้นบ้านไทย กรมการแพทย์แผนไทยและการแพทย์ทางเลือก และนําเสนองานวิจัย ในการประชุม The WONCA World Conference 2013 ณ กรุงปราก สาธารณรัฐเชค
********************************* 7 กุมภาพันธ์ 2561
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม ติดตามการแก้ไขปัญหาสารเคมีตกค้าง และติดตามการดำเนินงานด้านการอำนวยความยุติธรรม ในพื้นที่จังหวัดหนองบัวลำภู
วันจันทร์ที่ 3 กันยายน 2561
รองนายกรัฐมนตรีและรัฐมนตรีว่าการกระทรวงยุติธรรม ติดตามการแก้ไขปัญหาสารเคมีตกค้าง และติดตามการดําเนินงานด้านการอํานวยความยุติธรรม ในพื้นที่จังหวัดหนองบัวลําภู
รองนายกรัฐมนตรีและรัฐมนตรีว่าการกระทรวงยุติธรรม ติดตามการแก้ไขปัญหาสารเคมีตกค้างและติดตามการดําเนินงานด้านการอํานวยความยุติธรรม ในพื้นที่จังหวัดหนองบัวลําภู
เมื่อวันที่ 2 กันยายน 2561 เวลา 09.30 น. พล.อ.อ.ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะผู้บริหารระดับสูง ลงพื้นที่จังหวัดหนองบัวลําภู เพื่อตรวจเยี่ยมพร้อมประชุมรับฟังปัญหาและหาแนวทางแก้ไขปัญหาสารเคมีตกค้างในพื้นที่ตําบลบุญทัน โดยมีนายธนากร อึ้งจิตรไพศาล ผู้ว่าราชการจังหวัดหนองบัวลําภู หัวหน้าส่วนราชการในพื้นที่ ให้การต้อนรับ และนําเสนอข้อมูล ปัญหารวมถึงแนวทางในการแก้ไขปัญหาดังกล่าว ณ วัดคลองเจริญธรรมมาวาส บ้านคลองเจริญ อําเภอสุวรรณคูหา จังหวัดหนองบัวลําภู
โอกาสนี้ พล.อ.อ.ประจินฯ เน้นย้ําให้หน่วยงานที่เกี่ยวข้องในพื้นที่ และหน่วยงานต่างๆ รับฟังปัญหาและนําเอาสภาพปัญหาผลกระทบรายงานไปยังปลัดกระทรวงและรัฐมนตรีในสังกัดให้รับทราบ เพราะเรื่องดังกล่าวรัฐบาลให้ความสําคัญเป็นอย่างมาก ทั้งนี้ในส่วนของประชาชนที่เจ็บป่วยต้องเร่งดําเนินการร่วมกับ โรงพยาบาลในพื้นที่ โรงพยาบาลในจังหวัดให้เข้ามาดูแล พร้อมกันนี้ได้มอบเครื่องกรองน้ําดื่มให้กับตําบลบุญทัน 2 ชุด และมอบเงินช่วยเหลือผู้ได้รับกระทบจากการใช้สารเคมีจนทําให้ต้องกลายเป็นผู้พิการ จํานวน 6 ราย คนละ 2,000 บาท และมอบเงินช่วยเหลือโรงพยาบาลส่งเสริมสุขภาพอีกด้วย
จากนั้น พลอ.อ.ประจินฯ พร้อมคณะ เดินทางไปยังแปลงเกษตรผสมผสานเพื่อติดตามการดําเนินงานการแก้ไขปัญหาสารเคมีตกค้างของนายอ่อนสา อาสาธง และแปลงปลูกไผ่ของนายกุมาร บานเย็น บ้านแสงอรุณ ตําบลบุญทัน (บุญทัน model) พร้อมทั้งเข้าตรวจเยี่ยมโครงการคืนคนดีสู่สังคมของเรือนจําจังหวัดหนองบัวลําภู พร้อมติดตามการดําเนินงานศูนย์ยุติธรรมชุมชนตําบลโนนทัน ในการอํานวยความยุติธรรมให้แก่ประชาชน ณ องค์การบริหารส่วนตําบลโนนทัน อําเภอเมือง จังหวัดหนองบัวลําภู อีกด้วย
รัฐบาลไทย-ข่าวทำเนียบรัฐบาล-ลูกบอลดับเพลิง ELIDE FIRE EXTINGUISHING BALL
วันพฤหัสบดีที่ 30 กรกฎาคม 2563
ลูกบอลดับเพลิง ELIDE FIRE EXTINGUISHING BALL
วันที่ 28 มกราคม 2563
ลูกบอลดับเพลิงเป็นอุปกรณ์ที่สามารถดับเพลิงเบื้องต้นได้ทุกขนาดและรวดเร็วภายใน 3 -5 วินาที สําหรับ โยน ทอย ปา หรือกลิ้ง เข้ากองเพลิงเมื่อลูกบอลดับเพลิงสัมผัสกับเปลวไฟสามารถดับเพลิงโดยแตกกระจายและผลักดันสารเคมีออกมาดับไฟอัตโนมัติ
28 ม.ค. 63 เวลา 8.30 น. ก่อนการประชุมคณะรัฐมนตรี ณ บริเวณด้านหลังตึกไทยคู่ฟ้า ทําเนียบรัฐบาล พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการประชาสัมพันธ์ ได้แก่ ผลงานประดิษฐ์และนวัตกรรม จากงานวันนักประดิษฐ์ ประจําปี 2563 วิสาหกิจดิจิทัลเริ่มต้น (Digital Startup) ด้านเทคโนโลยีดิจิทัลเพื่อการบริหารภาครัฐ (GovTech)
จากนั้นนายกรัฐมนตรีได้เยี่ยมชมผลงานตัวอย่าง ที่จะถูกนําไปแสดงในวันนักประดิษฐ์ ประจําปี 2563 จัดขึ้นโดย สํานักงานการวิจัยแห่งชาติ กระทรวงการอุดมศึกษา วิทยาศาสตร์ วิจัยและนวัตกรรม ร่วมกับ หน่วยงานภาครัฐ ภาคเอกชน สถาบันการศึกษา และองค์กรด้านการวิจัยและการประดิษฐ์คิดค้นนานาชาติ ได้แก่ ระบบผสมปุ๋ยและจ่ายน้ําอัจฉริยะ ระบบควบคุมสภาวะแวดล้อมในโรงเรียน ระบบควบคุมเครื่องเติมอากาศสําหรับการเพาะเลี้ยงสัตว์น้ํา ระบบพลาสมาเย็น ลูกบอลดับเพลิง และ ระบบควบคุมอุณหภูมิการเผาไหม้ของเครื่องกังหันก๊าซแบบอัตโนมัติ โดยนายกรัฐมนตรีกล่าวชื่นชมทุกผลงานที่นํามาจัดแสดง โดยแนะให้นําผลงานเหล่านี้ไปต่อยอดและพัฒนาเพื่อที่จะนําไปสร้างประโยชน์ต่อไป
รัฐบาลไทย-ข่าวทำเนียบรัฐบาล-ก.วิทย์ จับมือ ก.มหาดไทย ประชุมร่วมบูรณาการงานด้านวิทยาศาสตร์ เทคโนโลยีและนวัตกรรม
วันพฤหัสบดีที่ 5 มกราคม 2560
ก.วิทย์ จับมือ ก.มหาดไทย ประชุมร่วมบูรณาการงานด้านวิทยาศาสตร์ เทคโนโลยีและนวัตกรรม
ก.วิทย์ จับมือ ก.มหาดไทย ประชุมร่วมบูรณาการงานด้านวิทยาศาสตร์ เทคโนโลยีและนวัตกรรม
28 ธันวาคม 2559 ณ ห้องประชุมชั้น 4 อาคารพระจอมเกล้า สํานักงานปลัดกระทรวงวิทยาศาสตร์และเทคโนโลยี/ รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี เป็นประธานร่วมกับ นายณัฐพงศ์ ศิริชนะ รองปลัดกระทรวงมหาดไทย ในการประชุม คณะกรรมการพัฒนาจังหวัดด้วยวิทยาศาสตร์ เทคโนโลยีและนวัตกรรม
ภายหลังพิธีลงนามบันทึกข้อตกลงความร่วมมือขับเคลื่อน วทน.ระหว่างกระทรวงวิทยาศาสตร์และเทคโนโลยี กับกระทรวงมหาดไทยที่ผ่านมา ทั้ง 2 กระทรวงได้ผลักดันและขับเคลื่อนโครงการต่างๆ เพื่อช่วยเหลือให้ประชาชนมีความเป็นอยู่ที่ดีขึ้น ซึ่งภายหลังได้มีการมอบหมายผู้รับผิดชอบในแต่ละโครงการ ข้อเสนอความต้องการด้านต่างๆ อันนําไปสู่การลงพื้นที่ตามชุมชน ชนบทและจังหวัดต่างๆ ในการพัฒนาและถ่ายทอดเทคโนโลยีเพื่อเพิ่มมูลค่าให้แก่สินค้าของผู้ประกอบการ ซึ่งในปัจจุบันสถานการณ์ด้านวิทยาศาสตร์ เทคโนโลยีและนวัตกรรม เปลี่ยนแปลงไปอย่างมากและมีบทบาทต่อการดํารงชีวิต รวมทั้งผลตอบรับที่ดีด้านการพัฒนาประเทศจากคนรุ่นใหม่ที่หันมาสนใจและอยากทําเกษตรกรรม เนื่องจากเทคโนโลยีใหม่ๆ มีความสะดวกรวดเร็ว และสามารถสร้างผลกําไร รายได้ จากการทําตลาดผ่านช่องทางต่างๆ และเนื่องจาก กระทรวงมหาดไทย มีบทบาทและภารกิจช่วยเหลือประชาชนและดูแลความเป็นอยู่ของประชาชนให้ดีขึ้น ในด้านการอํานวยความมั่นคงปลอดภัยในชีวิตและทรัพย์สิน การพัฒนาอาชีพและฐานะความเป็นอยู่และเป็นเจ้าภาพหลักในการบูรณาการบริหารจัดการในส่วนภูมิภาค ซึ่งปัจจุบันผู้ทําอาชีพเกษตรกรส่วนใหญ่มีรายได้น้อย ชาวเกษตรกรสามรถสร้างวัตถุดิบหรือผลิตภัณฑ์ต่างๆ ได้ แต่ยังขาดการทําตลาด ยังขาดความรู้ที่จะสร้างคุณภาพของผลิตภัณฑ์เพื่อให้มีมูลค่าที่สูงขึ้นทั้งสองกระทรวงจึงร่วมกันพัฒนาโครงการต่างๆ ไปได้ด้วยดีตลอดมา เพื่อเป็นผลประโยชน์ต่อจังหวัด/กลุ่มจังหวัด
ในส่วนของกระทรวงวิทยาศาสตร์นั้นได้พัฒนาผลัดดันแผนงาน/โครงการต่างๆจํานวน 40 โครงการ อาทิ โครงการศูนย์ส่งเสริมนวัตกรรมอาหารเพื่อส่งเสริมสุขภาพชุมชนจังหวัดร้อยเอ็ด แปลงสาธิตการใช้ปุ๋ยอินทรีย์เคมีเพื่อลดต้นทุนการปลูกมะม่วง  โครงการระบบชุดดินอุดมคาร์บอนแบบต่อเนื่อง เพื่อแปรรูปผักตบชวาในแม่น้ํากวง โครงการพัฒนาการผลิตสินค้าเกษตรให้มีคุณภาพปลอดภัยสูง โครงการแก้ไขปัญหาสิ่งแวดล้อมและขยะพลาสติกในชุมชนเพื่อการบูรณาการอย่างยั่งยืน เป็นต้น
รศ.นพ.สรนิต ศิลธรรม กล่าวว่า หน่วยงานในสังกัดกระทรวงวิทยาศาสตร์และเทคโนโลยี จะนําแนวทางและแผนดําเนินงานต่างๆ มาเป็นแนวทางในการปรับเปลี่ยนโครงการให้เหมาะสมกับพื้นที่ และนํางานวิจัย เทคโนโลยี งานค้นคว้าต่างๆ เผยแพร่ไปสู่ชุมชน ชนบทและจังหวัดอย่างทั่วถึงเพื่อเพิ่มมูลค่าให้สินค้าและตอบสนองต่อความต้องการของประชาชนให้มากที่สุด
นายณัฐพงศ์ ศิริชนะ รองปลัดกระทรวงมหาดไทย กล่าวว่า การดําเนินงานในปีถัดๆไป จะนําอัตลักษณ์ของแต่ละจังหวัด ชุมชน ออกมาและให้ทางกระทรวงวิทยาศาสตร์และเทคโนโลยีเข้ามาช่วย เนื่องจากกระทรวงวิทย์จะนําเทคโนโลยี งานวิจัยมาเพิ่มผลผลิต เพิ่มคุณภาพ เพิ่มมูลค่าให้กับวัตถุดิบที่กระทรวงมหาดไทยมีในพื้นที่ชุมชนทุกจังหวัดทั่วประเทศซึ่งนับเป็นประโยชน์อย่างมาก ทั้งนี้ กระทรวงมหาดไทย ยินดีให้การสนับสนุนอย่างเต็มที่ โดยคาดหวังว่าผลจากการร่วมมือกันจะช่วยต่อยอดให้ผู้ประกอบการ สร้างคุณภาพ สร้างมูลค่าเพิ่ม สร้างรายได้เพื่อช่วยเหลือประชาชนให้มีชีวิตความเป็นอยู่ที่ดีขึ้นต่อไป
รัฐบาลไทย-ข่าวทำเนียบรัฐบาล-ก.แรงงาน จัดทีมช่างบริการซ่อมเครื่องใช้ไฟฟ้าช่วยผู้ประสบอุทกภัยพื้นที่ภาคเหนือ
วันอังคารที่ 23 สิงหาคม 2559
ก.แรงงาน จัดทีมช่างบริการซ่อมเครื่องใช้ไฟฟ้าช่วยผู้ประสบอุทกภัยพื้นที่ภาคเหนือ
ก.แรงงาน กําชับหน่วยงานในสังกัดเร่งช่วยเหลือประชาชนที่ประสบอุทกภัยในพื้นที่ภาคเหนือทั้งระยะเร่งด่วน และภายหลังน้ําลด พร้อมรายงานสถานการณ์อย่างใกล้ชิด ด้านกรมพัฒนาฝีมือแรงงานจัดทีมช่างซ่อมแซมเครื่องใช้ไฟฟ้าที่ศูนย์พัฒนาฝีมือแรงงานจังหวัดและสถาบันพัฒนาฝี
หม่อมหลวงปุณฑริก สมิติ ปลัดกระทรวงแรงงานเปิดเผยว่าพลเอก ศิริชัย ดิษฐกุล รัฐมนตรีว่าการกระทรวงแรงงานมีความห่วงใยต่อพี่น้องประชาชนที่ประสบอุทกภัยในพื้นที่จังหวัดทางภาคเหนือ จึงได้กําชับให้ทุกหน่วยงานในสังกัดเร่งช่วยเหลือประชาชนทั้งระยะเร่งด่วน และภายหลังน้ําลด โดยให้ดําเนินการตามแนวปฏิบัติการให้ความช่วยเหลือแรงงานที่ประสบภัยธรรมชาติและเดือดร้อนด้านอาชีพ ในกรณีที่มีเหตุด่วนเหตุฉุกเฉินจะเข้าไปดูแลประชาชนร่วมกัน พร้อมทั้งเฝ้าระวังติดตามสถานการณ์อย่างใกล้ชิด และรายงานให้ผู้บริหารทราบเป็นระยะ เบื้องต้นกรมพัฒนาฝีมือแรงงาน ได้ประสานหน่วยงานสังกัดในพื้นที่พร้อมจัดทีมช่างเข้าไปซ่อมแซมเครื่องใช้ไฟฟ้าภายหลังน้ําลดเพื่อบรรเทาความเดือดร้อนแก่ประชาชนแล้ว
ปลัดกระทรวงแรงงานกล่าวต่อว่า สําหรับขั้นตอนแนวปฏิบัติการให้ความช่วยเหลือแรงงานที่ประสบภัยธรรมชาติและเดือดร้อนด้านอาชีพ โดยศูนย์ช่วยเหลือผู้ประสบภัยธรรมชาติกระทรวงแรงงานและจังหวัดนั้นมีแนวทางปฏิบัติใน 5 ขั้นตอน คือ ระยะก่อนเกิดภัย ขณะเกิดภัย ภายหลังเกิดภัย การรายงานสถานการณ์ และการติดตามผล กล่าวคือ ในขณะเกิดภัยให้ทุกหน่วยงานบูรณาการออกให้ความช่วยเหลือผู้ประสบภัยโดยเร่งด่วนเพื่อบรรเทาความเดือดร้อน และภายหลังเกิดภัยให้บูรณาการออกตรวจเยี่ยมสถานประกอบการเพื่อดูแลสิทธิประโยชน์ด้านแรงงานให้ลูกจ้าง ดําเนินโครงการจ้างงานเร่งด่วนและพัฒนาทักษะฝีมือเพื่อบรรเทาความเดือดร้อนด้านอาชีพเพื่อเป็นการเยียวยาหลังประสบภัยให้ประชาชนมีรายได้ยังชีพต่อไป
ทั้งนี้ ประชาชนสามารถติดต่อขอรับความช่วยเหลือได้ที่หน่วยงานในสังกัดกระทรวงแรงงาน
ทั่วประเทศ หรือโทรสายด่วนกระทรวงแรงงาน 1506
----------------------------------------------
รัฐบาลไทย-ข่าวทำเนียบรัฐบาล-สำนักงานตำรวจแห่งชาติ และกระทรวงการคลังร่วมมือขจัดหนี้นอกระบบให้เป็นศูนย์
วันศุกร์ที่ 31 มีนาคม 2560
สํานักงานตํารวจแห่งชาติ และกระทรวงการคลังร่วมมือขจัดหนี้นอกระบบให้เป็นศูนย์
ผอ.สศค. ร่วมแถลงข่าวกับรองผู้บัญชาการตํารวจแห่งชาติ ในการเดินหน้าปราบปรามเจ้าหนี้นอกระบบที่ผิดกฎหมาย ซึ่งเป็นการดําเนินงานสืบเนื่องจากนโยบายการขจัดหนี้นอกระบบให้เป็นศูนย์ของรัฐบาล
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง ร่วมแถลงข่าวกับ พล.ต.อ.เฉลิมเกียรติ ศรีวรขาน รองผู้บัญชาการตํารวจแห่งชาติ เมื่อวันที่ 31 มีนาคม 2560 ณ สํานักงานตํารวจแห่งชาติ ในการเดินหน้าปราบปรามเจ้าหนี้นอกระบบที่ผิดกฎหมาย ซึ่งเป็นการดําเนินงานสืบเนื่องจากนโยบายการขจัดหนี้นอกระบบให้เป็นศูนย์ของรัฐบาล
สํานักงานตํารวจแห่งชาติได้สั่งการผู้ปฏิบัติงานทุกระดับให้ดําเนินการปราบปรามเจ้าหนี้นอกระบบที่มีพฤติการณ์ผิดกฎหมาย เช่น เรียกดอกเบี้ยเงินกู้เกินอัตราร้อยละ 15 ต่อปี ซึ่งมีความผิดตามพระราชบัญญัติห้ามเรียกดอกเบี้ยเกินอัตรา พ.ศ. 2560 ทวงถามหนี้โดยมีการข่มขู่ใช้ความรุนแรงและฝ่าฝืนข้อปฏิบัติต่างๆ ตามพระราชบัญญัติการทวงถามหนี้ พ.ศ. 2558 หรือประกอบธุรกิจสินเชื่อในลักษณะเดียวกับสินเชื่อส่วนบุคคลภายใต้การกํากับ สินเชื่อนาโนไฟแนนซ์ และสินเชื่อพิโกไฟแนนซ์ โดยไม่ได้รับอนุญาตจากกระทรวงการคลัง
อันเป็นความผิดตามประกาศของคณะปฏิวัติ ฉบับที่ 58 ลงวันที่ 26 มกราคม 2515 และจะพิจารณาใช้กฎหมายอาญาอื่นที่เกี่ยวข้องอย่างเคร่งครัด รวมถึงพระราชบัญญัติป้องกันและปราบปรามการฟอกเงิน พ.ศ. 2542 ด้วย
ในขณะเดียวกัน กระทรวงการคลังขอเชิญชวนให้ผู้สนใจ ทั้งผู้ที่เป็นเจ้าหนี้นอกระบบและประชาชนทั่วไปที่เล็งเห็นถึงโอกาสการลงทุนในธุรกิจสินเชื่อรายย่อย ได้เข้ามาขออนุญาตเป็นผู้ประกอบธุรกิจสินเชื่อรายย่อยในระบบให้ถูกต้องตามกฎหมาย โดยเฉพาะอย่างยิ่งสินเชื่อพิโกไฟแนนซ์ โดยสามารถจะปล่อยกู้ให้กับประชาชนภายในเขตจังหวัดของตน ไม่เกินรายละ 50,000 บาท คิดอัตราดอกเบี้ย รวมค่าปรับ ค่าธรรมเนียม และค่าบริการ ได้ไม่เกินร้อยละ 36 ต่อปี (แบบลดต้นลดดอก) ทั้งนี้ สามารถยื่นคําขออนุญาตประกอบธุรกิจสินเชื่อพิโกไฟแนนซ์กับกระทรวงการคลัง ผ่านช่องทางต่างๆ ได้แก่ สาขาของธนาคารออมสินและธนาคารเพื่อการเกษตรและสหกรณ์การเกษตร และที่สํานักงานเศรษฐกิจการคลังโดยสามารถสอบถามเพิ่มเติมติดต่อ โทรศัพท์สายด่วน 1359 หรือทางเว็บไซต์ www.1359.in.th
สํานักนโยบายพัฒนาระบบการเงินภาคประชาชน สํานักงานเศรษฐกิจการคลัง
โทรศัพท์สายด่วน 1359
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ผลการจำหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 2
วันศุกร์ที่ 9 มิถุนายน 2560
ผลการจําหน่ายพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 2
ผลการจําหน่ายพันธบัตรออมทรัพย์ของของกระทรวงการคลัง ในปีงบประมาณ พ.ศ. 2560 ครั้งที่ 2
ตามที่กระทรวงการคลังโดยสํานักงานบริหารหนี้สาธารณะได้ดําเนินการกู้เงินเพื่อชดเชยการขาดดุลงบประมาณ ในปีงบประมาณ พ.ศ. 2560 โดยการออกพันธบัตรออมทรัพย์ของกระทรวงการคลัง ในปีงบประมาณ พ.ศ. 2560 ครั้งที่ 2 จํานวนรวม 18,000 ล้านบาท อัตราดอกเบี้ยแบบคงที่ แบ่งเป็น 2 รุ่น คือ รุ่นอายุ 5 ปี อัตราดอกเบี้ยแบบคงที่ร้อยละ 2.35 ต่อปี และรุ่นอายุ 10 ปี อัตราดอกเบี้ยแบบคงที่ร้อยละ 3.00 ต่อปี จําหน่ายระหว่างวันที่ 8 พฤษภาคม 2560 – 31 สิงหาคม 2560 เพื่อเป็นการส่งเสริมการออมของประชาชนทั่วไป และเป็นทางเลือกในการลงทุนที่มั่นคง ไม่มีความเสี่ยง ได้รับดอกเบี้ยเป็นผลตอบแทนที่แน่นอนในอัตราที่สูงกว่าอัตราดอกเบี้ยเงินฝาก นั้น
ขณะนี้พันธบัตรออมทรัพย์ดังกล่าว จําหน่ายครบวงเงินแล้ว เมื่อวันที่ 25 พฤษภาคม 2560 สํานักงานบริหารหนี้สาธารณะจึงขอขอบคุณประชาชนและนักลงทุนรายย่อยทุกท่านที่ให้ความสนใจลงทุนในพันธบัตรออมทรัพย์ของกระทรวงการคลัง โดยผลการจําหน่ายพันธบัตรออมทรัพย์มียอดสะสมตั้งแต่วันที่ 8 พฤษภาคม 2560 - 25 พฤษภาคม 2560 จํานวน 18,000 ล้านบาท คิดเป็นร้อยละ 100 ของวงเงินจําหน่าย ดังนี้
สําหรับประชาชนที่มีความประสงค์จะลงทุนในพันธบัตรออมทรัพย์ในครั้งต่อไปนั้น กระทรวงการคลังจะประกาศแผนการจําหน่ายให้ทราบล่วงหน้าต่อไป
สํานักจัดการหนี้ 1 ส่วนจัดการเงินกู้รัฐบาล 1 สํานักงานบริหารหนี้สาธารณะ
โทร. 0 2265 8050 ต่อ 5308
รัฐบาลไทย-ข่าวทำเนียบรัฐบาล-ธ.ก.ส.จับมือกรมส่งเสริมสหกรณ์ และกรมตรวจบัญชีสหกรณ์ บูรณาการเชื่อมโยงข้อมูล พัฒนาความเข้มแข็งให้กับกระบวนการสหกรณ์
วันพฤหัสบดีที่ 26 มกราคม 2560
ธ.ก.ส.จับมือกรมส่งเสริมสหกรณ์ และกรมตรวจบัญชีสหกรณ์ บูรณาการเชื่อมโยงข้อมูล พัฒนาความเข้มแข็งให้กับกระบวนการสหกรณ์
ธ.ก.ส. ร่วมลงนามกับ กรมส่งเสริมสหกรณ์และกรมตรวจบัญชีสหกรณ์ เชื่อมโยงข้อมูลสหกรณ์และกลุ่มเกษตรกรหนุนนโยบายภาครัฐ มุ่งเน้นให้สหกรณ์เป็นกลไกแก้ปัญหาภาคเกษตรและขับเคลื่อนเศรษฐกิจของประเทศ เล็งปล่อยสินเชื่อ 100,000 ล้านบาท สร้างความเข้มแข็งให้ระบบสหกรณ์
วันนี้ (26 มกราคม 2560) ที่ธนาคารเพื่อการเกษตรและสหกรณ์การเกษตร (ธ.ก.ส.) สํานักงานใหญ่ บางเขน ได้มีพิธีลงนามบันทึกความเข้าใจการเชื่อมโยงการจัดการฐานข้อมูลสหกรณ์และกลุ่มเกษตรกรระหว่างกรมส่งเสริมสหกรณ์ กรมตรวจบัญชีสหกรณ์ และ ธ.ก.ส. เพื่อเชื่อมโยงข้อมูลสหกรณ์และกลุ่มเกษตรกรในการพัฒนาความเข้มแข็งและการเข้าถึงแหล่งเงินทุน พัฒนาอาชีพและคุณภาพชีวิตของสมาชิก การทําธุรกิจได้อย่างมีประสิทธิภาพ โดยมี ดร.วิณะโรจน์ ทรัพย์ส่งสุข อธิบดีกรมส่งเสริมสหกรณ์ นางบริสุทธิ์ เปรมประพันธ์ อธิบดีกรมตรวจบัญชีสหกรณ์ และนายอภิรมย์ สุขประเสริฐ รองผู้จัดการ ธ.ก.ส. เป็นผู้ลงนาม
ดร.วิณะโรจน์ กล่าวว่า กรมส่งเสริมสหกรณ์จะช่วยสนับสนุนและให้ความร่วมมือทางด้านข้อมูลสารสนเทศประกอบด้วย สถานะของสหกรณ์ การบริหารจัดการ การดําเนินธุรกิจการจัดชั้นมาตรฐาน พัฒนาความเข้มแข็งของสหกรณ์และกลุ่มเกษตรกร รวมถึงสนับสนุนทางด้านวิชาการต่าง ๆ เพื่อให้องค์กรของเกษตรกรมีความมั่นคงก้าวหน้าอย่างยั่งยืน
นางบริสุทธิ์ กล่าวว่า กรมตรวจบัญชีสหกรณ์ จะช่วยสนับสนุนข้อมูลสารสนเทศทางการเงินของกลุ่มเกษตรกรและสหกรณ์ ทั้งงบแสดงฐานะการเงิน งบกําไรขาดทุน และงบกระแสเงินสด รวมทั้งข้อมูลการจัดชั้นคุณภาพการควบคุมภายในและอัตราส่วนทางการเงินเฉลี่ย ไปจนถึงสนับสนุนทางด้านวิชาการ
การให้คําปรึกษาการพัฒนาและเชื่อมโยงข้อมูลที่กรมตรวจบัญชีสหกรณ์มีอยู่ ซึ่งจะทําให้ประสิทธิภาพการทํางานของส่วนงานที่เกี่ยวข้องเพิ่มสูงขึ้น
“ธ.ก.ส.พร้อมสนับสนุนเพิ่มประสิทธิภาพการใช้เทคโนโลยีและพัฒนาฐานข้อมูล โดยร่วมมือกับกรมส่งเสริมสหกรณ์ กรมตรวจบัญชีสหกรณ์ในการพัฒนาสร้างความเข้มแข็งให้กับกระบวนการสหกรณ์และกลุ่มเกษตรกรทั้งระบบ มุ่งเน้นการพัฒนาองค์กร บุคลากร ระบบงาน สมาชิกของสหกรณ์และกลุ่มเกษตรกร เน้นกลยุทธ์พัฒนานํา อํานวยสินเชื่อตาม สร้างความเข้มแข็ง ตรวจสอบได้ พร้อมออกแบบผลิตภัณฑ์รองรับให้ตรงกับความต้องการ เพื่อสร้างโอกาสให้สหกรณ์และกลุ่มเกษตรได้เข้าถึงแหล่งเงินทุนต้นทุนต่ํา เป็นกลไกในการขับเคลื่อนเศรษฐกิจของประเทศ โดยตั้งเป้าหมายในการสนับสนุนสินเชื่อผ่านสหกรณ์และกลุ่มเกษตรกรที่มีศักยภาพในปีบัญชี 2560 จํานวน 100,000 ล้านบาท” นายอภิรมย์กล่าว
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง